Rammedokument til læreren

TEMA: Menneske og natur

**Kort om denne temapakka**

Dette er et opplegg på seks uker, hvor temaet er menneske og natur. Elevene skal jobbe med kapitlene 4, 8, 13 samt tekster fra romantikken, nasjonalromantikken og nyere tid.

Elevene skal skrive en lengre sammenligningsoppgave, med utgangspunkt i temaet. I periodeplanen er det lista opp aktuelle kapitler, som dere kan jobbe med underveis, etter behov.

**Forberedelser før perioden**

* Vi anbefaler at læreren har gått gjennom introduksjonspakka, litteratur fra 700 til 1850. Da skal elevene ha lest litt i de aktuelle kapitlene og ha gjort seg kjent med disse.
* Dersom dere ikke har gått gjennom PP om hvordan man skriver en litterær analyse, kan dere gjøre det underveis.
* Finn fram tekstene som må hentes fra nett / ekstern ressurs. Det er maleriet «Oljeferden i Hardanger» av Rolf Groven og «Botanisk hage» av Cezinando. Finn også fram musikkvideoen til «Botanisk hage» på nett.

|  |  |  |
| --- | --- | --- |
| Uke | Innhold | Ressurser |
| 1–2  Ca. 8 timer | * Introduksjons-PP til temaet menneske og natur og hva elevene skal jobbe med denne perioden * Arbeid med teksten «Nordmenn elskar sommarfjellet» fra Tine og «Nordmannen» av Ivar Aasen * Muntlig refleksjon i fellesskap om de to tekstene * Elevene arbeider med oppgaver knyttet til tekstene. * Elevene introduseres for trekolonneskjema og bruker dette til å jobbe med tekstene «Det tornede tre» av Johan Sebastian Welhaven og «Botanisk hage» av Cezinando. * Underveisvurdering: tilbakemelding på trekolonneskjema | * + Kapittel 4 Litterær analyse   + Kapittel 8 Å utforske litteratur   + Kapittel 13 1800–1850: romantikk og nasjonalromantikk   + Begrepslister   + Johan Sebastian Welhaven: «Det tornede tre»   + Ivar Aasen: «Nordmannen»   + Adolph Tidemand og Hans Gude: «Brudeferd i Hardanger»   + Tine: «Nordmenn elskar sommarfjellet»   + Kristian Bergquist: «jeg har en fin dialog gående med skogen»   + Sigmund Løvåsen: «Glysofat»   + Rolf Groven: «Oljeferden i Hardanger»   + Cezinando: «Botanisk hage» |
| 3–4  Ca. 8 timer | * Introduksjons-PP om hvordan man skriver en sammenligningsoppgave med vekt på virkemidler. Modelltekst inkludert. Se egen PP. * Elevene arbeider med skrivestrategier og bruker trekolonneskjemaet fra uke 1–2 til å øveskrive. * Vi sammenligner «Brudeferd i Hardanger» av Tidemand og Gude med «Oljeferden i Hardanger»av Groven. * Kreativ oppgave med utgangspunkt i maleriene |
| 5–6  Ca. 8 timer | Større skriftlig arbeid – vurderingsuker   * Elevene arbeider med «jeg har en fin dialog gående med skogen» av Kristian Berquist og «Glysofat» av Sigmund Løvåsen. * Elevene skal skrive en sammenligningsoppgave. * Elevene jobber med førskrivingsstrategier fra kapittel 4. * Underveisvurdering i skriveprosessen: Elevene bruker speed-date-vurdering som tilbakemelding i prosessen. * Vi bruker ukene på å skrive og ferdigstille oppgaven. |

**Kompetansemål**

Mål for opplæringen er at eleven skal kunne

* lese og tolke tekster fra 1500 til 1850 i kulturhistorisk kontekst og drøfte hvordan de er relevante i dag
* utforske og reflektere over hvordan tekster fra romantikken og nasjonalromantikken framstiller menneske, natur og samfunn, og sammenligne med tekster fra nyere tid
* bruke tilbakemeldinger og kunnskap om språk, tekst og sjanger til å utvikle egne tekster

**Tekster**

|  |  |  |  |
| --- | --- | --- | --- |
| **Tekster** | **I boka** | **Nettressurs** | **Ekstern ressurs** |
| Johan Sebastian Welhaven (1838): «Det tornede tre», s. 477 | x |  |  |
| Ivar Aasen (1875): «Nordmannen», s. 458 | x |  |  |
| Adolph Tidemand og Hans Gude (1848): «Brudeferd i Hardanger», s. 225 | x |  |  |
| Rolf Groven (1975): «Oljeferden i Hardanger» |  |  | x |
| Kristian Bergquist (2019): «jeg har en fin dialog gående med skogen», s. 317 | x |  |  |
| Tine: reklamen «Nordmenn elskar sommarfjellet», s. 418 | x |  |  |
| Sigmund Løvåsen (2018): «Glysofat», s. 319 | x |  |  |
| Cezinando (2016): «Botanisk hage» |  |  | x |

**Mål**

* Arbeidet med denne temapakka munner ut i en skriftlig sammenligningsoppgave, der elevene sammenligner tekster fra ulike tider.
* Stikkordet i denne temapakka er forholdet mellom menneske og natur, som er eksplisitt nevnt i kompetansemålet.
* Et av målene denne perioden er å skrive presist om virkemidler og å kunne sammenligne tekster på en oversiktlig måte.

**Vurdering**

* Vurdering skal være en integrert del av undervisningen og læringsforløpet.
* Elev og lærer skal være i dialog om utvikling i muntlig og skriftlig kompetanse.
* Skriftlig eller muntlig: tilbakemelding på trekolonneskjema.
* Skriftlig: Speed-date-vurdering eller kameratvurdering av deler av en sammenligningsoppgave.
* Innlevering av en større skriftlig sammenligningsoppgave med eller uten karakter, der elevene sammenligner en eldre og en nyere tekst.

**Tverrfaglig tema**

* Demokrati og medborgerskap
* Folkehelse og livsmestring
* Bærekraft

Temapakkene for *Intertekst vg2* er en bearbeidet versjon av temapakkene laget for *Intertekst påbygging*. Det pedagogiske opplegget og de opprinnelige versjonene ble laget av Veronica Weyde og Kamilla Eikrem Nordmark.